Verificare

Ce tip de republică este România?

În Constituție nu este scris clar ce tip de republică este România. Totuși, conform Constituției României, președintele este ales prin vot direct de cetățeni.

Art. 81 (1) Preşedintele României este ales prin vot universal, egal, direct, secret şi liber exprimat.

Într-o republică parlamentară, președintele este ales de Parlament, aceasta fiind una dintre caracteristicile principale ale acestui tip de republică. Prin urmare, România nu este o republică parlamentară, ci una semi-prezidențială, în care președintele este ales de popor și are mai multe prerogative decât cele de reprezentare, care sunt caracteristice, în general, republicilor parlamentare.

Ce responsabilități are regina Angliei în contextul numirii premierului?

Regatul Unit al Marii Britanii și al Irlandei de Nord, peste care domnește regina Angliei (Anglia e doar o parte din regat) nu are o constituție per se, ci un set de cutume care, împreună, definesc puterile monarhului – așa-numitele „royal prerogatives”. La baza acestor cutume stau Magna Carta și The Bill of Rights.

Tocmai pentru că nu există o Constituție, limitele puterilor suveranului britanic sunt delimitate de autoritatea judecătorească și de utilizarea precedentului din sistemul de common law. O listă completă a prerogativelor „reginei Angliei” nu este publică, dar literatura de specialitate menționează, printre altele, „reserve power”. Deși acest lucru nu s-a mai întâmplat în ultimii ani, reserve power presupune dreptul monarhului de a numi un prim-ministru după voința sa (dar și destituirea unui prim-ministru, dacă e să privim în oglindă).

Istoricește vorbind, putem să ne uităm doar la următoarele exemple care arată cum „Constituția” nu „o obligă pe regină” în ceea ce privește numirea (sau destituirea) prim-ministrului: